འཚོལ་ཞིབ་ཚོགས་ཆུང་གི་ཚོགས་མི་ཞིག་གིས་གསར་དུ་རྙེད་པའི་བོན་ཆོས་ཀྱི་ནང་དོན་ལ་བོད་ཁུལ་གྱི་རི་ཀླུང་དང་ཡུལ་ལྷ་གཞི་བདག་གི་བྱུང་བ།ལྷ་སྲུང་གི་མཆོད་བཀུར།མོ་དང་རྩིས་དཔྱད་སོགས་འདུས་ཡོད་པ་དང་།ཡིག་རྙིང་གི་ཚིག་ཕྲེང་མང་པོར་སྟག་གཟིག་དང་ཞང་ཞུང་།སུམ་པ།རྒྱ་གར།རྒྱ་ནག་སོགས་ཀྱི་ནང་དོན་བཀོད་འདུགབོན་གྱི་ཡིག་རྙིང་འདི་དག་གི་འབྲི་སྟངས་ལ་ཐུན་མོང་མ་ཡིན་པའི་ཁྱད་ཆོས་ལྡན་པས།ཡི་གེར་བྲིས་པའི་ལོ་ཚིགས་ད་དུང་ཞིབ་འཇུག་གིས་བདེན་དཔང་བྱ་དགོས་ན་ཡང་།དེ་དག་ལས་བོད་ཀྱི་ས་མིང་རིག་གནས་དང་ཡུལ་ལྷ་གཞི་བདག་རིག་གནས།གདོད་མའི་བོན་གྱི་རིག་གནས།དམངས་སྲོལ་རིག་གནས་སོགས་ལ་ཞིབ་འཇུག་བྱེད་པར་རྒྱབ་རྟེན་ཁུངས་འཕེར་ཞིག་མཁོ་སྤྲོད་བྱས་ཡོད་སྐོར་བརྗོད་འདུག